El text parla sobre el tema Ràdio?
La desaparició de l'ARA San Juan (S-42) es refereix a la pèrdua de contacte amb el submarí ARA San Juan (S-42) de l'Armada Argentina succeïda el 15 de novembre de 2017 a les 7.30 (hora local) en aigües del Mar Argentí, amb 44 tripulants a bord. El fet va transcendir a la premsa a la nit de l'endemà i va ser informat oficialment l'endemà passat, mitjançant un comunicat oficial de l'Armada Argentina, en el qual va informar que s'havia iniciat el Protocol SAR (cerca i rescat).El tercer dia el govern argentí va comunicar per Twitter que havia decidit acceptar l'ajuda internacional, que incloïa l'equip adequat per a la cerca del submarí en cas de trobar-se enfonsat en el fons del mar i el rescat de la tripulació. El 22 de novembre de 2017, ja transcorreguts set dies des de la desaparició, el submarí no havia estat trobat, ni s'havia obtingut cap dada relacionada amb el que podria haver-li succeït. Onze països i 49 naus es van sumar a la cerca sobre una àrea de 482 507 km², una superfície equivalent a tot el territori d'Espanya. El 23 de novembre el portaveu oficial de l'Armada Argentina va informar que dues fonts internacionals oficials confirmaven un «esdeveniment anòmal, singular, curt, violent i no nuclear, consistent en una explosió», detectat per l'Organització del Tratat de Prohibició Completa dels Assajos Nuclears, el dimecres 15 de novembre a les 10.31, a la zona on va desaparèixer l'ARA San Juan. Això suggeria que el submarí podria haver-se enfonsat com a conseqüència d'aquest esdeveniment, en una àmplia zona sobre el talús continental, en la qual la profunditat varia de 200 a 3000 metres. El portaveu militar va aclarir que estava descartat que es tractés d'un atac i que el terme tècnic correcte era que s'havia produït una «implosió».
No.